cyanic-selkie/wikianc huggingface dataset:
Israel
Utdanning
Israel har ei forventa skuletid på 15,5 år og ein lesekunne på 97,1% i følgje Dei sameinte nasjonane. Det finst fem skuletypar i landet: statlege sekulære, statleg religiøse, ultraortodokse, kommunale busetjingsskular, og arabiske skular. Dei offentlege sekulære skulane er den største skulegruppa, og dei fleste jødiske og ikkje-arabiske elevane i Israel går på desse. Dei fleste arabarane sender barna sine på skular der arabisk er lærespråk.
FA-cupfinalen i fotball 1981
Kampane
Laudagskampen sende Tommy Hutchison Manchester City i føringa då det var spelt i 30 minutt. I det 79. minutt skåra Manchester City i eige mål. Fleire mål kom ikkje, heller ikkje i ekstraomgangane.
Israel
Utdanning
Utdanning er obligatorisk i Israel for barn mellom tre og 18. Skulane er delt inn i tre trinn med grunnskule (1.-6. klasse), ungdomsskule (7.-9. klasse) og vidaregåande skule (10.-12. klasse), og endar med Bagrut, eit vitnemål etter ein eksamen. Det hebraiske universitetet i Jerusalem og Tel Aviv universitet er rangert blant dei 100 beste universiteta i verda. Israel er rangert på tredjeplass i verda når det gjeld akademiske grader per innbyggjar (20 % av folkesetnaden).
FA-cupfinalen i fotball 1981
Kampane
Omkampen torsdag 14. mai opna Tottenhan-spelaren Ricardo Villa skåringsprotokollen i det 8. minutt, allereie tre minutt seinare bringa Steve MacKenzie tilbake balansen i målstillinga. Fem minutt ut i andre omgang skåra Kevin Reeves for Manchester City på straffespark. I det 70. minutt utlikna Garth Crooks for Tottenham. Seks minutt seinare avgjorde Ricard Villa pokalstriden då han dribla seg forbi fire Manchester City-spelarar før han plasserte ballen i målet bak City-målvakta.
Israel
Kultur
Den mangfaldige kulturen i Israel kjem frå den mangfaldige folkestanden. Jødar frå diasporaer verda over har ført med seg kulturane og dei religiøse tradisjonane til Israel, og skapt ein smeltedigel av jødiske tru og vanar. Israel er det einaste landet i verda som nyttar hebraisk kalender. Offentlege fridagar og skuleferiar vert styrt av dei jødiske heilagdagane, og den offisielle kviledagen er laurdag, sabbaten. Den arabiske minoriteten i Israel har òg påverka israelsk kultur i område som arkitektur, musikk, og mat.
FA-cupfinalen i fotball 1981
Kampane
Tottenham-mannskapet bestod av: Milija Aleksic, Chris Hughton, Paul Miller, Graham Roberts, Steve Perryman (kaptein), Ricardo Villa, Osvaldo Ardiles, Glenn Hoddle, Tony Galvin, Steve Archibald, Garth Crooks, Garry Brooke.
Israel
Litteratur
Israelsk litteratur består hovudsakleg av dikt og prosa skriven på hebraisk, som ein del av den hebraiske renessansen som talespråk sidan midten av 1800-talet, sjølv om ein liten del av litteraturen òg vert publisert på andre språk, som engelsk. Etter lova må det trykkast to kopiar av alle trykte materiale i Israel, som skal lagrast i Det israelske nasjonalbiblioteket ved Det hebraiske universitetet i Jerusalem. Frå 2001 gjeld lova òg lyd- og videoinnspelingar, og andre ikkje-trykte media.
FA-cupfinalen i fotball 1981
Kampane
Manchester City mønstra: Joe Corrigan, Ray Ranson, Bobby McDonald, Paul Power (lagkaptein), Tommy Caton, Dave Bennett, Garry Gow, Steve MacKenzie, Tommy Hutchison, Kevin Reeves. I den fyrste kampen Kom Tony Henry inn i det 105 minutt for McKenzie og i den avgjerande kampen kom Dennis Tueart inn i det 79. minutt for McDonald.
Israel
Litteratur
I 1966 delte Shmuel Yosef Agnon nobelprisen i litteratur med den tysk-jødiske forfattaren Nelly Sachs. Leiane israelske diktarar har vore Yehuda Amichai, Nathan Alterman og Rachel Bluwstein. Internasjonale kjende romanforfattarar frå Israel er mellom andre Amos Oz, Etgar Keret og David Grossman. Den israelske-arabiske satirikaren Sayed Kashua (som skriv på hebraisk) er òg internasjonalt kjend.
FA-cupfinalen i fotball 1981
Kampane
Keith Hackett dømde begge finalekampane.
Israel
Musikk og dans
Sirkeldansen hora vart introdusert av dei første jødiske busetjarane, og var tidleg populær i kibbutzar og utanforliggande samfunn. Han vart eit symbol på sionismen og høvet til å oppleve glede under enkle kår. Han spelar i dag ei viktig rolle i moderne israelsk folkedans og vert ofte framført ved bryllaup og andre feiringar, og i gruppedansar over heile Israel.
Av dei verdskjende orkestera i Israel finn ein Israel filharmoniske orkester, som har vore i drift i over 70 år og som i dag spelar meir enn 200 konsertar i året. Mange kjende musikarar kjem frå Israel, og somme har blitt internasjonale stjerner. Itzhak Perlman, Pinchas Zukerman og Ofra Haza er av dei mest internasjonalt kjende musikarane som er fødde i Israel.
Israel har delteke i Eurovision Song Contest nesten kvart år sidan 1973, og vunne konkurransen tre gonger, og vore vertsland to gonger. Eilat har sin eigen internasjonale musikkfestival, Raudehavet jazzfestival, kvar sommar sidan 1987.
Israel er heimstad for mange palestinske musikarar, som den internasjonalt kjende oudspelaren og fiolinvirtuosen Taiseer Elias, songaren Amal Murkus, og brørne Samir og Wissam Joubran.
Kino og teater
Ti israelske filmar har vore nominerte til Oscarprisen for beste utanlandske film. Teateret står sterkt i Israel med tradisjonar som jiddisk teater frå Aust-Europa. Habima teater i Tel Aviv vart bygd i 1918 og er det eldste teaterselskapet i Israel og nasjonalteater. Palestinsk israelske filmskaparar har laga mange filmar om Midtausten-konflikta og statusen til palestinarar i Israel, som Mohammed Bakri-filmen Jenin, Jenin frå 2002 og The Syrian Bride.
Mat
Det israelske kjøkenet består av lokale rettar i tillegg til rettar ført til landet av jødiske emigrantar. Sidan landet vart oppretta i 1948, og særleg sidan slutten av 1970-åra, har israelsk fusjonsrettar blitt utvikla. Det meste av den israelske maten er kosher og tilberedt i høve jødisk halakha. Det meste av folkesetnaden er anten jødiske eller muslimar og svin vert derfor særs sjeldan ete i Israel.
Idrett
Makkabiaden, ein olympiske leikar-aktig konkurranse for jødiske og israelske idrettsfolk, vart starta i 1930-åra og har vorte halde kvart fjerde år sidan den gong. I 1964 var Israel vertskap for og vann den asiatiske meisterskapen i fotball. I 1970 klarte det israelske herrelandslaget i fotball å kvalifisere seg for verdsmeisterskapen i fotball, som vert rekna som den største bragda innan israelsk fotball.
Asialeikane i 1974 vart halden i Teheran og var dei siste Asialeikane som Israel deltok i, sidan mange av dei arabiske landa nekta å konkurrere med Israel. Israel vart ekskludert frå Asialeikane i 1978 på grunn av dei høge tryggleikskostnadane om dei skulle delta. I 1994 let UEFA Israel og alle israelske idrettsorganisasjonar få konkurrere i Europa.
Dei mest populære idrettane i Israel er fotball og basketball. Maccabi Haifa, Maccabi Tel Aviv, Hapoel Tel Aviv og Beitar Jerusalem er dei største idrettsklubbane. Maccabi Tel Aviv, Maccabi Haifa and Hapoel Tel Aviv har delteke i UEFA Champions League og Hapoel Tel Aviv nådde kvartfinalen i UEFA-cupen. Maccabi Tel Aviv BC har vunne Europacupen i basketball seks gonger. Den israelske tennisstjerna Shahar Pe'er var i 2011 rangert på 11. plass i verda.
Sjakk er ein stor sport i Israel. Det finst mange israelske stormeisterar. Israel er vertskap for ein årleg internasjonal sjakkonkurranse og var vertskap for verdsmeisterskapen i sjakk i 2005. Sjakk står på timeplanen på somme skular i Israel. Byen Beersheba har vorte eit nasjonalt sjakksenter. På grunn av dei mange sovjetiske immigrantane har byen fleire stormeistrar i sjakk enn nokon annan by i verda. Den israelske stormeisteren Boris Gelfand vann verdsmeisterskapen i 2009 og i 2012 var han tapande finalist mot Anand.
I 2014 hadde Israel vunne sju olympiske medaljar sidan den første i 1992, inkludert ein gullmedalje i brettsegling i sommar-OL 2004. Israel har vunne over 100 gullmedaljar i Paralympics.
Media
Det finst israelske media på over ti ulike språk, med hebraisk som det viktigaste. Nokre kjende aviser er Yedioth Ahronoth, Israel HaYom, Maariv, Haaretz, The Jerusalem Post, russiskspråklege Vesti og arabiskspråklege Al-Ittihad og Kul al-Arab. Landet har fleire private tv-kanalar og ein statskringkastar, Israel Broadcasting Authority.
Kongens gate 30 i Moss
Kongens gate 30 er ein verna bustad midt i sentrum av Moss. Bygget har kulturminne-id 231555. Då bustaden vart registrert første gong i år 1800 hadde det matrikkelnummeret 116. Ved neste folketeljing i 1841 hadde bygningen matrikkelnummer 121, dette vart verande heilt til folketeljinga i 1884. Då fekk bygningen adressa Kongens gate 30, som han har halde på sidan den gong. Kongens gate 30 ligg i vegen som tidlegare var hovudveg mellom Christiania og København.
Historie
Bygget som først vart registrerte i år 1800, vart brukt som både forretningsbygg og bustad. Det var Hans Nicolay Andresen som i 1875 starten handel her, han starta eit møbelmagasin med tilhøyrande møbellager. Fram til Hans Nicolay oppretta bedrifta si var det mange som budde her, vi har lista opp dei vi veit har budd der lengre ned i artikkelen. Bygningen var i 1860 forsikra for 2100 spesiedaler. Då spesiedaler vart endra til norskkrone i 1874, vart det bestemt at 1 spesiedal svarte til 4 kr, 2100 spesiedaler svarte til 8400 kr på den tida. Inflasjonskalkulatoren til Noregs bank fortel oss at dette svarer til ca. 595 000 kr i dagens kronekurs. . Etter bybrannen i 1881 stod det nye bygget allereie klart i 1883, dette var mogleg fordi H. Nicolay Andresen hadde forsikra bygget sitt. Branntakst var veldig dyrt fordi bybrannar hende oftare før i tida. Andresen hadde branntakst noko som viser at dei hadde god råd og dermed var ein del av borgarskapet. Den nye bygningen vart forsikra for 23.000 kr. Noregs bank inflasjonskalkulatoren sin fortel oss at det er 1 586 459 kr etter dagens kronekurs.
Bybrann
Bygget som står på Kongens gate 30 i dag er ikkje det same som stod der på starten av 1800-talet. 16. juli 1881 braut det ut ein brann i Moss by. Brannen kosta 39 hus og fleire vart totalskadd, deriblant Kongens gate 30. Årsaka til brannen vart aldri slått fast, men ein veit at brannen kunne spreidde seg på eit så stort område fordi husa var bygde i tre og stod veldig nær kvarandre. Etter bybrannen i 1881 vart det innført murtvang i heile Moss sentrum, og alle bygningar som hadde brunne ned i bybrannen måtte dermed byggjas opp i mur. Kongens gate 30 var totalskadd og måtte derfor rivast, men allereie i 1883 stod murbygningen klar.
Byggestruktur i kontekst
Bygningen er arkitektonisk typisk for Mossehistoria. Han viser ulike stilideal, men er einskapleg i materialbruk med puss og stukkatur, og er i same målestokk og gesimshøgder. Kalkstein er hovud materialet som er brukt i denne bygningen. Bygget er utsmykka med mykje stukkatur langs vindauga og under taket, dette representerte velstand. Det var ikkje mange som hadde råd til slik utsmykking på huset sitt, noko som viste at eigarane var ein del av overklassen.
Kulturminne
Kongens gate 30 vart bevarte i 2006, det vart foreslått bevart igjen i 2015. Huset vart bevart som ein del av eit heilskapleg historisk bymiljø frå 1800-talet. Bygget vart bevart på grunn av sin autentisitet, representativitet og alder.
Bebuarar i kontekst
I følgje folketeljinga frå 1801 var det, Carsten Carstensen(27) som saman med kona si Elen Olsdatter(43) budde i Kongens gate 30, Christina Hedevig Wolf(56) budde òg her. Elen var 16 år eldre enn Carsten, noko som var høgst uvanleg for giftarmål på denne tida, likevel var dei gift.
I følgje folketeljinga frå 1841-1844 (121a) Fru A. M. Mentzeler, enke og Helvig Jensdatter, tenestejente. (121b)var det Theodor Ullitz kona hans som budde her saman med dottera deira Louise Ullitz. Tjenestepikene Ingeborg Syversen og Anne Olsdatter. Candidat H. Julius Knudsen og kona hans Petra Marie Blom. Dei budde her saman med barna deira, Johanne Juliusdatter og Christian Fredrik Juliusen. Tenestejentene deira var Anne Halvorsdatter og Christiane. Det var altså 13 personar som budde i Kongens gate 30 mellom år 1841 og 1844, dei måtte bu tett og leigeprisane var høge i forhold til inntekta. Dei som leigde her var mest sannsynleg ein del av arbeidarklassen, og hadde derfor ikkje råd til å kjøpe eigen bustad.
Familien Andresen
1841 er første gong ein Andresen er registrert som eigar av Kongens gate 30. Familien eigde bygningen i alle fall fram til 1923, det er vanskeleg å seia når bygningen vart selt ut av familien. Familien leigde hovudsakleg ut rom i bygarden, det kosta 300 kr rommet per år. I 1875 etablerte Hans Nicolay Andresen (son av Hans Andresen som var kjøper av bygget i første omgang) eit møbelmagasin med tilhøyrande møbellager. Det at dei leigde ut bygarden kan ha ført til at dei fekk nok pengar til å starta sitt eige firma. Hans Nicolay var snikkarmeister og var derfor særs eigna til å starta eit møbelfirma. Sonen hans Alfred Emil Andresen vart utdanna møbelarkitekt, ei akademisk utdanning som denne var reservert for dei privilegerte i samfunnet. Alfred Emil tok seinare over møbelforretningen. Dette var altså ein handelsfamilie som høyrde til overklassen. På grunn av befolkningsveksten i byane auka velstanden til borgarskapet. Familien Andresen var ein av dei få familiane i Moss som naut godt av den industrielle revolusjonen.
Wulfsbergs gate 11 i Moss
Wulfsbergs gate 11 er ein verna bygning i Moss kommune. Det er i dag ein 3-mannsbustad som består av tre etasjar der kvar etasje er ei leilegheit. Huset har òg ein kjellar.
Bygningen er framleis budd i, men er verna av kulturminnelova som vil seia at den har vorte eit kulturminne. Ein går ut frå at huset brann ned i bybrannen 6. juli 1881. I 1882 vart det bygd opp igjen i pussa teglstein som følgje av ein murtvang innført i heile Moss sentrum etter bybrannen, og det står framleis i dag som det gjorde den gongen.
Historie
Wulfsbergs gate er oppkalla etter Gregers Winther Wulfsberg (26.10.1780–23.09.1846). Han var embetsmann og politikar, og er mest kjent i Moss som representanten i byen til Riksforsamlinga på Eidsvoll våren 1814. Der foreslo han vedtaket om at to brør eller far og son ikkje skal kunna sitja i regjering samtidig. Tidlegare heitte gateløpet Søndre Bjerg og Nordre Bjerg, før namnet Wulfsbergsgate vart bestemt i 1907. Det er uvisst kor stor skade bybrannen den 6. juli 1881 skadde huset, men ein kan slå fast at det vart skadd nok til at ein måtte bygga eit nytt i 1882. Bybrannen i 1881 medførte òg at ein innvilga murtvang, som gjorde at det nye huset vart bygd i teglstein. I 1893 var Wulfsbergsgate 11 eit av dei husa i Moss som fekk innlagt vassforsyning. Huset fekk straum på starten av 1900-talet, noko som var veldig tidleg med tanke på at Moss fekk straum 1883, noko som også kan tyda på at dei menneska som budde i huset hadde mykje pengar. Huset inneheldt 2 etasjar og var delt inn i 3 leilegheiter. I 1. etasjen var det ei leilegheit, og der budde som regel dei som eigde huset. I 2. etasjen var det to leilegheiter, og der budde det to familiar som leigde. Leiga var på 16,00 kr for den eine leilegheita og 14,50 kr for den andre. Huset har bytt husnummer ein del, før det enda på nummer 11. Opp igjennom tidene har huset bytt eigarar mange gonger, og husa endå fleire familiar. Dessverre veit vi ikkje så mykje om huset før bybrannen, og kan derfor berre tenka oss nokon tankar om korleis det var på den tida. Vi har derimot funne nokre tidlegare eigarar som eigde det gamle huset, og som har vorte skrivne om under Beboere/Eiere. Opp igjennom tidene har fleire einskildmenneske eigd huset, men i 1992 vart huset i Wulfsbergs gate 11 brukte som lagerplass for Furuhuset Møbler. Same året hadde Tyrkisk Forening gitt inn bod på 850 000 kr for å gjera om dette huset til ein moské.
Husets estetikk før og nå
Huset består av 3 etasjar, og er bygget av teglstein. Teglstein blir framstilt av leire som blir tørka eller brunnen i omnar. Teglstein blir i dag kalla murstein. Huset vart ganske tidleg pussa ned slik at det har ein hvit-aktig farge. Frå tidleg av, rundt bygningen av huset blir det antatt at huset var likt som nabohuset (Wulfsbergs gate 13), men at det altså i seinare tid har vorte pussa ned. Det at teglstein er nytta tyder på ein god økonomi då dette var dyrt på den tida.
Bebuarar/eigarar
Hendrik Johannessen var eigaren av Søndre Bergstræde 166 og budde der saman med kona Hendrijete Fredrike, dei to døtrene Konstanse og Hanna og sonen Axel. Samtidig leigde han ut dei to andre leilegheitene til to andre familiar.
I avisa Moss Tilskuer stod det oppført i 1900 at eigaren Joh. Caspersen selde Wulfsbergsgate 2 til gartnaren Lagerqvist for 9.500 kr.
Carl August Lagerqvist (1860-08-27) budde i huset under folketeljinga i 1910 og i 1927, men han kan ha budd der før og etter denne perioden òg. På denne tida var adressa i huset Wulfsbergsgate 2. Der budde han saman med kona si Hannah Marie, og deira tre barn. Den eldste, Karl (1886), var oppkalla etter faren sin, dottera, Marie Louise (1889), var oppkalla etter mora si og mormor, Louise Hansen. Til slutt kom yngste sonen, Hendry (1896). Carl var handelsgartnar, altså ein velståande mann, og eigde huset. Under folketeljinga i 1900 var det i tillegg til familien oppført ei tenestejente, Helene Kristensen, og ein lærling, Even Evensen. Under folketeljinga i 1910 står ikkje dottera, Hannah Marie, eller eldste sonen, Karl, oppført. Dette kan tyda på at dei har flytta ut i løpet av desse 10 åra. I avisa Moss Avis står det oppført 27. april 1932 at handelsgartnar Lagerqvist har døydd.
Olav Gran var lærlingen til Lagerqvist, og han tok sannsynlegvis over bedrifta etter at Lagerqvist døydde. Ifølgje branntakstane frå 1932 til 1942 budde han òg der i 1939.
Miguel Ángel Lotina
Miguel Ángel Lotina er ein spansk fotballspelar og -trenar.
Takeo Matsuda
Takeo Matsuda er ein japansk fotballspelar og -trenar.
Miguel Ángel Lotina
Han har trenar Tokyo Verdy og Cerezo Osaka.
Takeo Matsuda
Han har trenar Nippon TV Beleza, Tokyo Verdy, Gainare Tottori, FC Ryukyu, AS Elfen Saitama og INAC Kobe Leonessa.
Truls
Truls er eit mannsnamn. Truls og nærskylde Troels oppstod som ei dansk kortform av Thrugils, den gamle danske forma av Torgils som igjen kjem frå norrøne Þórgísl. Dette namnet er sett saman av gudenamnet Þórr (Tor) og sisteleddet gísl, som kan visa til eit slags våpen eller våpenskaft.
Truls har namnedag den 19. mai.
Finn Bergesen jr.
Finn Bergesen jr. var ein norsk jurist og næringslivsleiar. Frå 1999 til 2009 var han administrerande direktør i Næringslivets Hovedorganisasjon (NHO).
Finn Bergesen vart fødd i Bergen, og han var utdanna jurist frå 1973. Han var byråsjef i Fiskeridepartementet og hadde i perioden 1973-76 særleg ansvar for internasjonale spørsmål og havrettsforhandlingar. Seinare var Bergesen jr. norsk fiskeriattaché til Washington D.C. og i Ottawa før han vart generalsekretær i Norges Fiskarlag frå 1983 til 1989. Deretter vart han administrerande direktør i Norges Sildesalgslag frå 1989 til 1995 og så administrerande direktør i Kavli Holding. Frå 1999 til 2009 var han administrerande direktør i Næringslivets Hovedorganisasjon (NHO). Sidan arbeidde han som frittståande konsulent.
Kunnskapsdepartementet oppnemnde i 2010 Finn Bergesen jr. som leiar av fellesstyret for samanslåinga av Norges veterinærhøgskole (NVH) og Universitetet for miljø- og biovitenskap (UMB).
Oeschgen
Oeschgen er ein kommune i distriktet Laufenburg i kantonen Aargau i Sveits. Kommunen har innbyggjarar  og eit areal på. Kommunesenteret ligg 342 meter over havet.
Kommunen ligg i øvre Fricktal. Han ligg langs Sisselnbach og består av landsbyen Oeschgen.
Enzym
Enzym er enkle eller samansette protein som fortnar kjemiske prosessar, særleg i levande vesen, utan sjølv å bli påverka. Enzym speler ei avgjerande rolle i livsprosessane. Nesten alle celleprosessane treng enzym for å kunna gå føre seg i det omfanget som trengst.
Namnet enzym tyder eigentleg «i gjær», men blir i dag brukt om biologiske katalysatorar i alle slags organismar.
Ofte kan ein lavmolekylær del, koenzymet, skiljast frå ein proteindel, apoenzymet, og desse utgjer saman i laus sambinding det aktive enzymet. Ein skil mellom tre hovudgrupper av enzym:
Kronprins Olav Kyst
Kronprins Olav Kyst er den delen av kysten av Dronning Maud Land som ligg mellom Shirasebreen i botnen av Lützow-Holmbukta ved 40 °E, og Carnebreen ved 44° 38' E. Han vart oppdaga av kaptein Hjalmar Riiser-Larsen i januar 1930 på ein flytur under Norvegia-ekspedisjonen, og kalla opp etter dåverande kronprins Olav av Noreg, som seinare vart konge.
Schwaderloch
Schwaderloch er ein kommune i distriktet Laufenburg i kantonen Aargau i Sveits. Kommunen har innbyggjarar  og eit areal på. Kommunesenteret ligg 321 meter over havet.
Liguria
Liguria er ein region på nordvestkysten av Italia og det tredje minste av dei tjue regionane i landet. Hovudstaden er Genova.
Geografi
Liguria grensar til Frankrike i vest, Piemonte i nord og Emilia-Romagna og Toscana i aust. Det ligg ved Liguriahavet (eit nordleg havområde i Middelhavet). Kyststripa dannar Den italienske rivieraen og lenger inne i landet ligg Dei liguriske Alpane i vest og Dei liguriske Appenninane i aust. Trass i at regionen er tett folkesett består halvparten av arealet av skogområde. Den liguriske kysten har eit typisk middelhavsklima, i motsetnad til det delvis kontinentale klimaet i Podalen i nord. I januar har Genova ein normaltemperatur kring 8-10 °C, utan frost som oftast berre oppstår i fjellområda. Om sommaren ligg temperaturen omkring 25-30 °C.
Det kan stundom kome mykje regn og fjella som ligg nær kysten dannar ein orografisk effekt, slik at Genova kan få opp mot 2000 mm i året. Normale nedbørsmengder rundt Middelhavet er rundt 500–800 mm. Liguria er delt inn i fire provinsar:
Demografi
Under den store økonomiske krisa i 1980- og 1990-åra flytta 200 000 innbyggjarar frå Liguria, men etter at dei økonomiske tilhøva betra seg seint på 1990-talet flytta mange tilbake.
Byar i Liguria med meir enn 50 000 innbyggjarar:
Note
Ein note er i musikken eit uttrykk for kvalitetar ved ein tone som svinger med ein konstant frekvens.
Notehøgd
I vestleg musikk vert notehøgda uttrykt med bokstavane. Eventuelt kan veriden vere heva eit halvt tonetrinn med eit # eller senka eit halvt trinn med ein ♭.
Noteverdi
Noteverdien seier kor stor del av takta noten utgjer. Ein heilnote fyller fire taktslag, like lenge som to halvnotar eller fire fjerdedelsnotar.
Notane vert teikna med eit sirkelforma hovud som vert plassert på eller mellon notelinene for å vise notehøgda. Vidare kan notane ha ein loddrett hals, og på halsen kan det vere ein eller fleire fanar som illustrerer noteverdien, slik det går fram av tabellen. Dersom fleire notar følgjer etter kvarandre, kan fanane skiftast ut med ein bjelke, som til høgre.
Lockheed P-3 Orion
Lockheed P-3 Orion er eit militært maritimt overvakingsfly. Det norske forsvaret har seks orionfly basert på Andøya (333-skvadronen)
Hidehiko Shimizu
Hidehiko Shimizu er ein japansk fotballspelar og -trenar.
Han har trenar Yokohama Marinos, Avispa Fukuoka, Kyoto Purple Sanga og Vegalta Sendai.
Olaf Rye
Olaf Rye (Ole) var ein dansk-norsk krigshelt og offiser frå mellom anna Treårskrigen om Slesvig-Holsten. Rye fall ved Fredericia i Danmark.
Rye vart fødd i Bø i Telemark, men kom tidleg i dansk krigsteneste.
Den danske KFOR-leiren Camp Olaf Rye i Kosovo er oppkalla etter han.
Olaf Ryes plass på Grünerløkka i Oslo er oppkalla etter han.
Rye er gravlagd på Garnisonskirkegården i København.
Den danske diktaren Bernhard Severin Ingemann skreiv eit dikt som står på gravmonumentet:
Mario & Luigi: Partners in Time
Mario & Luigi: Partners in Time (マリオ&ルイージRPG2) er eit rollespel utvikla av AlphaDream for Nintendo DS. Det vart gjeve ut i Nord-Amerika og Japan siste kvartal av 2005, og i Europa og Australia første kvartal året etter. Spelet er det femte i rekkja av Mario-rollespel og er oppfølgjar til Mario & Luigi: Superstar Saga på Game Boy Advance. Oppfølgjaren til Partners in Time er Mario & Luigi: Bowser's Inside Story som kom i 2009 på Nintendo DS.
Oppsett
Kampsystemet i Mario & Luigi: Partners in Time er likt det i føregangaren, der effekten frå åtak avhenger av at ein trykkjar på knappar på rette tidspunkt. Kampane er framleis bygde på turbaserte åtak frå Mario og Luigi, men desse to får no hjelp frå smårollingvariantane av seg sjølv. Brør-åtaka, som er åtak som vart utførte av Mario og Luigi i lag, er no blitt byta ut med diverse våpen som brørne kan nytta i kamp (en: Bros. Items). Desse våpna kan ein samla opp utanfor kampsekvensane. I likskap med brør-åtaka kan dei fire karakterane nytte brør-våpna samla for å påføre fiendar meir skade enn vanlege åtak. I utgangspunktet er det berre dei vaksne Mario-brørne som tek skade frå fiendar, men smårollingane blir sårbare når den tilhøyrande partnaren fell i kamp. Om smårollingane fell i kamp vil dette påverke kampen ved at nokre brør-våpen blir utilgjengelege og at ein ikkje kan forsvare seg med hamaren, då hamrar berre er nytta av smårollingane.
Mario & Luigi: Bowser's Inside Story
Mario & Luigi: Bowser's Inside Story er eit rollespel utvikla av AlphaDream og utgjeve av Nintendo til Nintendo DS i 2009. Det er det tredje spelet i Mario & Luigi-serien.
Handlinga i Bowser's Inside Story følgjer Mario og Luigi, som er blitt slukt av Bowser, erkefienden deira. Mariobrørne lærer å hjelpe Bowser, som ikkje er medveten om at dei er inni han, medan han kjempar mot Fawful som har teke kontroll over Mushroom Kingdom. Spelet fokuserer på samarbeidet til trioen, der dei spesifikke ferdigheitene til kvar enkelt må brukast for å løyse gåter som gjer at ein kjem vidare i spelet. I likskap med tidlegare spel i Mario & Luigi-serien har Bowser's Inside Story eit turbasert kampsystem som legg stor vekt på timing.
Ei nyutgjeving av spelet med oppdatert grafikk og nytt innhald, titulert som Mario & Luigi: Bowser's Inside Story + Bowser Jr.'s Journey, er under utvikling til Nintendo 3DS.
Hiroshi Hayano
Hiroshi Hayano er ein japansk fotballspelar og -trenar.
Han har trenar Nissan FC Ladies, Yokohama F. Marinos, Gamba Osaka og Kashiwa Reysol.
Xabier Azkargorta
Xabier Azkargorta er ein spansk fotballspelar og -trenar.
Han har trenar Yokohama Marinos.
Sisseln
Sisseln er ein kommune i distriktet Laufenburg i kantonen Aargau i Sveits. Kommunen har innbyggjarar  og eit areal på. Kommunesenteret ligg 295 meter over havet.
1316 Kasan
1316 Kasan er ein marskryssarasteroide. Han blei oppdaga den 17. november 1933 av Grigoriy N. Neujmin ifrå Krim-observatoriumet i Simeiz på Krimhalvøya.
Dovrefjell
Dovrefjell er eit fjellområde som dannar ein barriere mellom det sørlege Noreg og Trøndelag. Det ligg nord for Lesjadalføret i Nord-Gudbrandsdalen. Elva Jora er rekna som den vestlege grensa, Driva og Innset dannar grense i nord og Grimsdalen og Savalen i aust. Området innanfor desse grensene utgjer kring 4500 km².
I 2002 vart tidlegare Dovrefjell nasjonalpark (oppretta 1974 - 265 km²) kraftig utvida ved opprettinga av Dovrefjell-Sunndalsfjella nasjonalpark på 1693 km². Vernestatusen til området er med på å ta vare på ein storslagen natur og eit uvanleg rikt plante- og dyreliv. Vestleg del er prega av steile fjell der Snøhetta ragar høgast (2286 moh.). I aust er berggrunnen kalkrik, og her finst Nord-Europa sitt rikaste plantefjell med sjeldne artar som norsk malurt og dovrevalmue. Moskusdyra er eit anna særmerke for Dovrefjell. Rein finst òg. Det er store uttak av skifer i området, og ei tidlegare gullgruve (nedlagd på slutten av 1700-talet).
Berggrunn og landskapsformer
Dovrefjell er sett saman av to bergartskompleks: Prekambrisk gneis og folierte granitt i vest og granitt-tonalitt i aust.
Fjellområdet ligg på vasskiljet mellom Vestlandet og områda mot Sverige. Djupe dalar skjer seg ned i berggrunnen, og spesielt mot vest er dalane bratte. Landskapet er utforma etter siste istid. Morenar, eskerar og agoradalar er andre spor etter siste istid.
Botanikk
Området rundt Drivdalen, Snøhetta og Hjerkinn er spanande botaniske område. Dei tre Knutshøene er særleg rike på sjeldne fjellplanter. Desse vart freda alt i 1905 etter at mange botanikarar nærast hadde rasert Knutshøene. I 1911 vart 50 planter freda på Dovrefjell.
Drivdalen
Drivdalen består av laus skifer og er rik på kalk. Her finst mange sjeldne planter.
Fokstumyrane
Fokstumyrane er fyrst og fremst kjende for eit unikt fugleliv, men her veks òg mange ulike orkidéar, i tillegg til åkerbær i rikt mon.
Mirambéllobukta
Mirambéllobukta (gresk Κόλπος Μιραμπέλλου, Kólpos Mirambéllou) er ei bukt nord på Kreta i Hellas. Bukta ligg ved periferieininga Lasíthi og administrasjonssenteret i periferieininga, turistbyen Ájos Nikólaos, ligg i bukta.
Dovrefjell
Fokstumyrane
Fokstumyrane var godt kjende alt på midten av 1800-talet. Området trekte til seg samlarar frå heile Europa og i 1917 var det mindre enn 20 hekkande fuglearter att på myrane, Brushanen var òg borte. I 1923 vart fulgelivet på Fokstumyrane freda. I 1969 vart fredinga endå strengare og dette har gjeve resultat. Både myrhauk og brushane er komne attende, til liks med mange andre arter.
Knutshøene
Knutshøene vert rekna som det rikaste plantefjellet i Nord-Europa. Her er mange sjeldne fjellplanter vanlege. Det er få fjellplanter som ikkje finst der. Nokre planter har fått namn etter staden dei veks på, som dovreløvetann, knutsørapp og dovrevalmue. Norsk malurt og høgfjellsklokke finst òg på Knutshøene. Knutshøene ligg like ved Kongsvold Fjeldstue.
Hjerkinhø
Hjerkinhø har òg et rikt planteliv. Området er freda som landskapsvernområde.
Bernhard Severin Ingemann
Bernhard Severin Ingemann var ein dansk salmediktar og forfattar av historiske romanar.
Ingemann vart fødd i i Torkilstrup. Han arbeidde ved Sorø Akademi, der han var lektor i dansk språk og litteratur. Mellom anna skreiv han: Morgensalmer til Brug for Eleverne i Sorøe Academies Skole (1822) og Morgensange for Børn (1837).
Dei mange salmane for born gjorde han særleg kjend, mellom anna «Nu titte til hinanden», «I Østen stiger solen op», «Julen har bragt velsignet bud» og «Dejlig er jorden». Kritikaren Georg Brandes sa om songane til B. S. Ingemann: «Hans morgen- og aftensange er uforgængelige ..»
Ingemann døydde i Sorø og er gravlagd på kyrkjegarden ved Sorø klosterkyrkje.
Yoshiaki Shimojo
Yoshiaki Shimojo er ein japansk fotballspelar og -trenar.
Ueken
Ueken er ein kommune i distriktet Laufenburg i kantonen Aargau i Sveits. Kommunen har innbyggjarar  og eit areal på. Kommunesenteret ligg 399 meter over havet.
Siv Jensen
Siv Jensen er ein norsk politikar og tidlegare leiar av Framstegspartiet. Ho var finansminister i Regjeringa Solberg frå 2013 til 2020. Etter at Jensen gav seg som partileiar vart ho dagleg leiar for Flyte som er ein organisasjon som arbeidar mot drukning i Noreg.
Biografi
Siv Jensen er oldebarn av kvinnesaksforkjemparen Betzy Kjelsberg, og er oppvaksen i Oslo. Søstera hennar, Nina Jensen, er i dag generalsekretær i WWF Noreg. Siv Jensen er ugift, og har tidlegare jobba både i mora si klesbedrift og som salskonsulent i Radio 1. Ho vart vald inn på Stortinget i 1997 og vart gjenvald i 2001 og 2005. I perioden frå 2001 til 2005 var ho leiar av finanskomiteen, medlem i den utvida utanrikskomiteen og Stortinget sin valkomité, og varamedlem i Stortinget sin delegasjon for forbindelsar med Europaparlamentet. Frå 2005 til 2013 har ho hatt plass i utanrikskomiteen.
Siv Jensen gjekk på Oslo Handelsgymnasium frå 1985 til 1988, og ho meldte seg inn i Frp fyrste gongen 18 år gamal. I 1992 vart Jensen styremedlem i Oslo Frp, same året som ho vart diplomøkonom ved Noregs Handelshøgskule si kursverksemd (NHHK). No skaut den politiske karrieren fart, ho blei vararepresentant på Stortinget i 1993, medlem av Oslo bystyre 1995-99 og medlem av sentralstyret i Frp 1998. Sidan 1999 har ho vore fyrste nestformann i Framstegspartiet. Jensen tok over som parlamentarisk leiar i FrP etter Carl I. Hagen 5. oktober 2005. Ho tok òg over som partiformann då Carl I. Hagen gjekk av 6. mai 2006.
Siv Jensen stilte som statsministerkandidat ved stortingsvalet 2009. Under dette valet fekk partiet 22,9 % oppslutning og 41 representantar, ei auke på 3 sidan førre val. Ved stortingsvalet 2013 ivra ho for ei borgarleg regjering med Høgre, KrF og Venstre, men at Frp berre ville stø opp om ei regjering dei sjølve var med i. Då regjeringsskiftet var vorte eit faktum under Framstegspartiets valvake, gjekk Siv Jensen opp på scena og sa: «Dette har jeg venta lenge på å si: Morna, Jens!» Seinare la ho også ut «Morna Jens» som statusoppdatering på Facebook. Mange reagerte på dette og syntes oppførselen var usmakeleg.
Etter at det vart klårt at Høgre og Frp ville danna mindretalsregjering med støtte frå Venstre og KrF, presenterte Siv Jensen og Erna Solberg ei politisk plattform for den nye regjeringa på Sundvolden Hotel den 7. oktober. Då Regjeringa Solberg vart utnemnd av Kongen i statsråd den 16. oktober, var Frp kome i regjering for fyrste gong i partihistoria. I denne regjeringa fekk Siv Jensen posten som finansminister.
Fálirobukta
Fálirobukta (gresk Όρμος Φαλήρου, Órmos Falírou) er ei bukt 8 km sørvest for Aten. På eine sida av ligg Néo Fáliro med Faliro Coastal Zone Olympic Complex. Elva Kifisós munnar ut i vest.
I bukta det ei hamn med hundrevis av båtar og lystbåtar, og i vest ligg ei lita strand. Det vart gjort store endringar av kysten rundt Fálirobukta for Sommar-OL 2004 i Aten. Mellom anna vart konkurransane i sandvolleyball haldne ved bukta.
1317 Silvretta
1317 Silvretta er ein hovudbelteasteroide. Han blei oppdaga den 1. september 1935 av Karl Wilhelm Reinmuth ifrå Landessternwarte Heidelberg-Königstuhl i Heidelberg.
Bayeux
Bayeux er ein fransk by og kommune i departementet Calvados og regionen Basse-Normandie. Innbuarane vert kalla bajocasses eller bayeusains.
Bayeux ligg berre nokre kilometer frå stranda der dei allierte styrkane gjekk i land under Operasjon Overlord, D-dagen, under andre verdskrigen, og vart den fyrste byen som vart frigjord frå tysk okkupasjon.
Byen er ein av dei sjeldsynte tettstadane i Normandie som framleis stod intakt etter krigshandlingane i denne luten av Frankrike under andre verdskrigen, og kan by på ein rik arkitektonisk og kulturell arv, mellom anna Bayeuxteppet, som er eit brodert biletteppe frå mellomalderen til minne om normannarane si erobring av England i 1066. Teppet vert synt fram i eit museum i sentrum av byen, men hang tidlegare i den store domkyrkja i byen, Cathédrale Notre-Dame de Bayeux, som er bygd fram mot 1077 i gotisk stil med nokre eldre delar i normannisk stil (ein nordleg romansk stil).
Søre Ryfylke prosti
Søre Ryfylke prosti var eit tenestedistrikt i Stavanger bispedømme i Den norske kyrkja, med prostesete på Tau i Ryfylke.
Historikk
Søre Ryfylke går tilbake til 1924, då Stavanger prosti vart delt i to. Byen Stavanger danna Stavanger domprosti, mens landsoknene vart skilde ut til Hetland prosti som omfatta:
I 1967 vart Hetland sokn flytta til Stavanger domprosti, mens Riska vart overført til Jæren prosti.
I 1988 vart Høle, Randaberg og Kvitsøy flytta til Jæren prosti. Same år vart sokna Sjernarøy, Hjelmeland, Årdal og Fister tilførte frå Ryfylke (seinare Nordre Ryfylke) prosti.
Trass i at sjølve soknet Hetland vart flytt frå prostiet vart det likevel behalde som prostinamn inntil 1989, då det vart skifta til Søre Ryfylke. I 2006 vart Hauske, Sørbø, Mosterøy, Hesby, Talgje og Sjernarøy overflytta til Tungenes prosti. I 2013 vart dei to prostia Søre og Nordre Ryfylke slegne saman til eit nytt Ryfylke prosti.
Sebastião Lazaroni
Sebastião Lazaroni er ein brasiliansk fotballspelar og -trenar.
Han har trenar Yokohama F. Marinos.
Romanen Jonas
Jonas er ein roman skriven av Jens Bjørneboe som vart gjeven ut i 1955, på Aschehoug forlag. På den tida boka vart skriven, var Bjørneboe i starten av trettiåra og arbeidde på Steinerskolen i Oslo. Jonas er delt opp i to delar kalla «I Villniset» og «Under Hjulet». Boka har 12 kapittel, fem i første del og sju i andre del. Mot slutten kjem eit eige kapittel med overskrifta «Jungmannens Historie».
Handling
Boka handlar om den vesle guten Jonas som veks opp på 50-talet, og vanskane han møter når han skal byrje på skulen. Jonas kan nemleg ikkje lese. I byrjinga av første klasse er det sjølvsagt normalt, men tida går og Jonas kan framleis ikkje lese eit ord i 2. klasse. Lærarinna meiner han berre treng litt press, noko som fører til at Jonas blir utsett for mobbing og plaging frå både lærar og medelevar. Etter nesten to år på denne måten, blir foreldra kalla inn til møte og fortalt at sonen deira held resten av klassen tilbake og øydelegg for dei. Dei blir pressa til å overføre Jonas til hjelpeskulen, kalla «Iddioten» av barna. Jonas har det vanskeleg på skulen, men nektar likevel å bli overført til skulen for psykisk utviklingshemma der leiinga meiner han høyrer heime. Han klamrar seg til senga, blir sjuk, og rømer snart heimanfrå.
Grete Berget
Grete Anni Berget var ein norsk journalist og politikar frå Arbeidarpartiet, fødd på Vinstra i Gudbrandsdalen, der ho voks opp i eit arbeidarklassemiljø.
Ho har studerte pedagogikk (1976–1977) og samfunnspolitikk og offentleg administrasjon (1981–1982) ved Oppland distriktshøgskole, og journalistikk ved Norsk journalistikkhøgskole (1984–1985). Berget har arbeidd som lærar i barne- og ungdomsskulen, i tillegg til at ho har vore journalist i avisa Dagningen, NRK Oppland og politikkavdelinga i Arbeiderbladet. Frå 1982 til 1984 var ho redaktør for medlemsavisa til AUF, og frå 1985 til 1987 leiar av AUF.
Grete Berget var informasjonsleiar ved kontoret til statsministeren i 1988–1989 og personleg rådgjevar for Gro Harlem Brundtland i 1989–1990. Ho heldt fram som statsråd og sjef for Barne- og familiedepartementet i regjeringa Brundtland III frå 1991 til 1996. Ho var dessutan informasjonssjef i Arbeidarpartiet frå 1998 til 2001. I 2002 vart ho rådgjevar i Europarørsla, og sidan 2003 har ho vore generalsekretær der. Ho har dessutan sete i styret for Universitetet i Oslo sidan 2006. Berget var busett i Oslo.
Som sjef for Barne- og familiedepartementet under regjeringa Brundtland fremma Grete Berget i 1993 saka om innføringa av fedrekvota ved fødselspermisjon, og skal seinare ha sagt at ho kjende seg glad og stolt kvar gong ho såg ein mann trille barnevogn. Ho var dessutan den fyrste statsråden som fekk barn og tok ut permisjon etterpå.
I Feel Fine
«I Feel Fine» er ein riff-driven rockesong, hovudsakleg skriven av John Lennon, men kreditert til Lennon/McCartney. Han vart gjeven ut i 1964 av The Beatles som den åttande singelen deira i Storbritannia. Songen nådde toppen av salslista den 12. desember same året og erstatta The Rolling Stones sin «Little Red Rooster». Han låg på toppen av lista i fem veker. B-sida til singelen var «She's A Woman». Songen nådde òg toppen av den amerikanske Billboard Hot 100 seint i 1964. I Noreg gjekk songen inn på VG-lista i midten av desember 1964 og låg på førsteplassen i heile seks veker. Totalt låg han 11 veker inne på Topp 10.
«I Feel Fine» oppstod frå det karakteristiske gitarriffet, skrive av Lennon medan dei var i studio for å spele inn «Eight Days a Week». Under innspelinga av songen hadde The Beatles fått meir erfaring med studioinnspelingar og «I Feel Fine» er eit av dei første døma på bruk av feedback som ein effekt i ein song, som artistar som Jimi Hendrix, The Kinks og The Who seinare skulle nytte mykje.
Songen startar med ein enkel, slått tone på McCartney sin bass som varer og varer før tonen til slutt vert omforma og forvrengd av feedback. Då McCartney slo tonen i studio bøygde Lennon seg med eit uhell inn mot forsterkaren og mikrofonen på gitaren hans fanga opp lyden og feedback oppstod. Beatles var forbausa over resultatet og bad produsent George Martin få lyden med på innspelinga.
I USA vart songen gjeve ut på Capitol-albumet Beatles '65. I Storbritannia vart songen gjeve ut på plata A Collection of Beatles Oldies, Past Masters Vol 1 og Beatles 1.
Wittnau i Sveits
Wittnau er ein kommune i distriktet Laufenburg i kantonen Aargau i Sveits. Kommunen har innbyggjarar  og eit areal på. Kommunesenteret ligg 411 meter over havet.
Martina Halinárová
Martina Jašicová, ei tid gift Martina Schwarzbacherová, seinare Martina Halinárová, er ein slovakisk tidlegare skiskyttar frå Dolný Kubín i Nord-Slovakia.
Martina Schwarzbacherová tok sølvmedaljen i 10 km jaktstart under VM i skiskyting 1999 i finske Kontiolahti. Ho gjekk seg då opp frå sjuandeplassen etter sprintrennet, einast den suverene vinnaren, Olena Zubrilova som representerte Ukraina, makta å halde seg framom henne.
Den slovakiske utøvaren var aktiv internasjonalt frå 1993 til 2011. Ho vann eitt renn i verdscupen i skiskyting; 15 km normalprogram i Lahti vinteren 1995. Sidan fekk ho tre pallplassar i verdscupen i 1999-sesongen. Etter 2003 klarde ho ikkje lenger å hevde seg mot verdseliten.
FA-cupfinalen i fotball 1982
FA-cupturneringa i fotball 1982 vart avslutta med finale på Wembley stadion i London og utkjempa mellom tittelforsvararen Tottenham Hotspur og byrivalen Queens Park Rangers. Då laga spelte uavgjort 1-1 laurdag 22. mai 1982 måtte det omkamp til på same arenaen den 27. mai. Framfor 100 000 tilskodarar vann Tottenham Hotspur då klubbens sjuande FA-pokal etter siger 1-0.
Kampane
I omkampen på torsdagen 27. mai skåra Glenn på straffespark allereie i det 6. minutt. Fleire mål kom ikkje, dermed kunne Tottenham-kapteinen Steve Perryman lyfte FA-trofeet for andre året i rad.
Tottenham-mannskapet bestod av: Ray Clemence, Chris Hughton, Paul Miller, Graham Roberts, Steve Perryman (kaptein), Paul Price, Micky Hazard, Glenn Hoddle, Tony Galvin, Steve Archibald, Garth Crooks, Garry Brooke.
Clive White dømde begge finaleoppgjera.
Fernão de Magalhães
Fernão de Magalhães (òg kalla Ferdinand Magellan eller Fernando de Magellan) (fødd våren 1480 i Sabrosa, Vila Real i Portugal, død 27. april, 1521 ved Mactan på Filippinane) var ein portugisisk oppdagar som segla for Spania. Han var den fyrste som segla frå Europa til Asia vestvegen. Han var den fyrste europearen som såg Stillehavet og det var han som gav havet namnet sitt.
Magalhães sin store ekspedisjon var den fyrste verdsomseglinga, frå Spania 20. september 1519, via Kapp Horn, kryssa Stillehavet og tok ein pause på Filippinane. På Filippinane blanda han seg inn i ein lokal feide og vart drepen av høvding Lapu-Lapu sine krigarar i strandområdet ved øya Mactan, men mannskapet heldt fram reisa hans og kom heim til Spania den 6. september 1522.
Henning Berg
Henning Berg er ein tidlegare norsk fotballspelar fødd på Eidsvoll. Berg spelte høgreback eller midtstoppar, og var i mange år fast på det norske landslaget. Berg fekk til saman 100 A-landskampar, og er med det spelaren med nest flest landskampar for Noreg gjennom tidene. Berre Thorbjørn Svenssen har fleire A-landskampar (104).
Spelarkarriere
I 1994 spelte han alle kampane for Noreg i fotball-VM i USA. Våren 1995 vann Blackburn serien, og Berg vart med det den første nordmannen som vart seriemeister i engelsk fotball. Berg si spelardrakt og medalje er i dag utstilt på fotballmuseet på Ullevaal stadion. I 1997 vart han selt til Manchester United, der han vart lagkamerat med Ole Gunnar Solskjær og Ronny Johnsen. Berg spelte tre sesongar for United, og var med på å vinne to ligameisterskap. Han var òg med på å vinne Champions League i 1999, sjølv om han ikkje fekk spele i finalen. Han deltok òg i fotball-VM i 1998, der han var norsk kaptein.
Lyn
Henning Berg skreiv under ein fireårskontrakt for Lyn den 22. april 2005. Berg fekk sin debut som Lyntrenar mot Start på Ullevål 24. april 2005, og kampen enda 1-1. Henning Berg styrte Lyn til ein tredjeplass den sesongen.
Etter ein god start på Tippeligaen, vart det den 19. august 2008 klårt at Henning Berg skulle overta som hovudtrenar for Lillestrøm Sportsklubb frå og med 1. januar 2009. . Etter mykje uro i Lyn, vart det 9. september 2008 klårt at Henning Berg ville gå av som Lyntrenar med umiddelbar verknad. Berg sin siste kamp som trenar for Lyn var mot Tromsø 31. august 2008, der sluttresultatet vart 3-3. Henning Berg fekk 122 kampar som Lyntrenar.
Lillestrøm
Sjølv om planen var at Berg skulle ta over Lillestrøm etter nyåret, tok han over som hovudtrenar alt 21. oktober 2008, dagen etter at Lillestrøm hadde tapt 3-1 mot erkerivalen Vålerenga. Då Henning Berg starta jobben, låg Lillestrøm 3 poeng over sikker plass, med to serierundar att. I den første kampen sin som Lillestrømtrenar vann Henning Berg 4-2 mot Rosenborg på Åråsen, og sikra med det tippeligaspel i 2009.
Takashi Kuwahara
Takashi Kuwahara er ein japansk fotballspelar og -trenar.
Kongens gate 32 i Moss
Kongens gate 32 er ein bustad- og handelsbygning i Moss kommune. Huset består av to etasjar i tillegg til ein kjellar og eit loft. I dag inneheld det butikken Standard Sport AS, og dessutan to leilegheiter.
Bygningen er i dag verna av kulturminnelova, og er dermed sett på som eit kulturminne (ID:Id:231609-0). Bustaden er i dag bevart som ein del av eit heilskapleg miljø, saman med dei andre husa i Kongens gate som vart bygde opp att etter bybrannen i 1881.
Bygningsstruktur i historisk kontekst
Store delar av huset i Kongens gate 32 brann ned til grunnen under den store bybrannen i Moss i 1881. Det einaste som stod att var grunnmuren på bygget, den same grunnmuren som står der den dagen i dag. I staden for å bygga ein ny grunnmur, bygde eigaren av garden det nye huset oppå den gjenverande grunnmuren. På denne måten sparte dei både tid og pengar på oppbygninga av huset.
Etter den store bybrannen vart det innført murtvang i heile Moss sentrum, ettersom dette var ein av mange bybrannar i Moss. Alle bygg som brann ned under den siste bybrannen i 1881, måtte derfor byggast opp i mur for å unngå eventuelle nye bybrannar. Ein annan faktor til at det vart innført murtvang var på grunn av husa på den tida stod veldig nær kvarandre, noko som gjorde det lett for bybrannane å spreie seg frå hus til hus. Den tette bygningsmassen gjorde bybrannane ofte store og uoverkommelege.
Hovudsakleg vart huset i Kongens gate 32 bygd opp att av teglstein. Denne steinen var robust og grov, men vart pussa flat, gjerne for å få ein meir heilskapleg utsjånad. Årsaka til at huset vart bygd opp av teglstein var for at huset skulle byggast opp fortast mogleg, slik at bebuarar hadde ein stad å busetja seg igjen etter bybrannen. Teglstein var ein av dei raskaste måtane å bygga opp bygningar igjen seint på 1800-talet, og det tok ikkje meir enn eit halvt år før huset var klart til å busetjast.
Taket og golvet i bygningen vart bygd i trevirke i 1881, sidan dei endå ikkje hadde funne nokon teknikk for å bygga dette i mur eller stein. Det skal informerast om at betong ikkje endå var funnen opp då huset vart bygd og dette var dermed ikkje eit alternativ.